
ДО
ОБЩИНСКИ СЪВЕТ
БУРГАС

Д О К Л А Д Н А     З А П И С К А

ОТ  ЧАНКА ИВАНОВА КОРАЛСКА -
ЗА КМЕТ НА ОБЩИНА БУРГАС

 ОТНОСНО: Искане с вх. № 58-00-6/07.01.2016 г. в Община Бургас от Общинската служба земеделие – Бургас за предоставяне на общинска земеделска земя на основание §27, ал. 2, т. 2 от Преходните и заключителни разпоредби към Закона за изменение и допълнение на Закона за собствеността и ползването на земеделските земи, с оглед постановяване на решение за обезщетяване на наследниците на Васил Желязков Чикъкчиев. 

УВАЖАЕМИ ОБЩИНСКИ СЪВЕТНИЦИ,
С Решение № ОБ/18.10.2004г., Общинската служба земеделие и гори (ОСЗГ) - Бургас е обезщетила наследници на Васил Желязков Чикъкчиев, чрез предоставяне в собственост на 2,603 дка земеделска земя на обща стойност 2 369 лв., съгласно плана за обезщетяване в землището на гр. Бургас. 
Със съдебни Решения  №№ 1016/25.08.2005г. по гр. дело № 4259 по описа за 2004 г. на БРС и 1658/15.02.2006 г. по адм. дело № 10010/2005 г. на ВАС е отменено Решение № ОБ/18.10.2004 г. на ОСЗГ - Бургас, с коeто наследници на Васил Желязков Чикъкчиев са обезщетени с имот № 034010, представляващ: овощна градина, ІІІ категория, с площ 2,603 дка, в землището на гр. Бургас. Преписката е върната на ОСЗГ - Бургас, за ново произнасяне, с мотиви за несъответствие в стойността на признатото обезщетение в размер на 2369,00 лв. и полученото, съгласно приетата съдебно-техническата експертиза, обезщетение в размер на 1497,00 лв. 
За разликата от 872 лв. ОСЗГ- гр. Бургас е постановила ново Решение № 4394С/23.10.2007 г., с което наследниците на Васил Желязков Чикъкчиев се обезщетяват с поименни компенсационни бонове на стойност 872 лв. 
С Решение № 59/31.01.2008 г. по гр. дело № 2869 по описа за 2007 г. на БРС е отменено Решение № 4394С/23.10.2007 г. на ОСЗГ – Бургас и преписката е върната за постановяване на ново решение, с което на правоимащите лица да бъде отреден в обезщетение земеделски имот на стойност 2369 лв.  
ОСЗ - Бургас е издала ново Решение № ОБ/30.05.2014 г., с което е обезщетила  наследници  на  Васил  Желязков  Чикъкчиев  с  имот №  034010  в 
землището на гр. Бургас, на обща стойност 1497 лв. (посочена в съдебно решение № 1016/25.08.2005 г. на БРС), а за разликата в стойността на дължимото обезщетение и стойността на имота, представляваща 872 лв., ОСЗ – Бургас е отправила искане до Общински съвет – Бургас, чрез кмета на общината за предоставяне на проектен имот № 018038, с проектна площ 1,284 дка и начин на трайно ползване: нива, ІV категория в местността „Лъката“, по КВС на землище с. Извор, Община Бургас.
	Проектен имот № 018038, с проектна площ 1,284 дка е образуван от им. № 018036, целият с площ 3,719 дка, получен след разделяне на имот № 018011 който е в категорията остатъчен общински фонд, предаден на община Бургас с Протоколно решение  № 7/15.10.2008 г. на ОСЗ – Созопол, одобрено със Заповед № РД 11-107/ 13.11.2008 г. на Директора на ОД ”Земеделие” – Бургас.
Към искането си ОСЗ е приложила и копие от Протокол на Министъра на земеделието и горите по Наредба за реда за определяне на цени на земеделски земи (НРОЦЗЗ) за формиране на средни цени (лв./дка) по категории за землището на с. Извор, Община Бургас. Видно от него, средната цена за ІV категория земя в землището на с. Извор, е 679 лв./дка, а стойността на проектния имот № 018038 отговаря на стойността на дължимото обезщетение – 872 лв.
При допускане на направеното от ОСЗ – Бургас предложение за делба на имот № 018036, целият с площ 3,719 дка, за общината би останал имот с площ 2,435 дка, което противоречи на изискванията на чл.7, ал.1 от ЗСПЗЗ, където при разпореждане, делба, обезщетяване и оземляване, земеделските имоти не могат да се раздробяват на части с размери по-малки от размерите, определени в чл. 72 от Закона за наследството или не по - малки от 3 дка за нива. 
На основание §27, ал.2 от Преходните и заключителни разпоредби към Закона за изменение и допълнени на Закона за собствеността и ползването на земеделските земи (ДВ, бр.62 от 2010г.), Общинския съвет взема решение за предоставянето на земи от общинския поземлен фонд в изрично упоменати в закона случаи, един от които е и настоящия – изпълнение на съдебни решения за признато право на обезщетяване. 
Предвид изложеното и на основание правомощията ми по чл. 60, ал. 1        от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас и на основание чл. 21, ал. 1, т. 8 от Закона за местното самоуправление и местната администрация, §27, ал.2, т.2 от Преходните и заключителни разпоредби към Закона за изменение и допълнение на Закона за собствеността и ползването на земеделските земи, и като взех предвид решение от 02.06.2016 г. на на комисията, назначена с моя Заповед № 61/13.01.2015 г.,  предлагам Общински съвет – Бургас, да приеме следните

Р  Е  Ш  Е  Н  И  Я :

1. Отказва да предостави на Общинска служба по земеделие - Бургас проектен имот № 018038  с  проектна площ 1,284 дка и начин на трайно ползване: нива, ІV категория в местността „Лъката“ по КВС на землище с. Извор,      Община Бургас, при  граници: имоти   №№ 018037,  000185, 018039 и 000170, 
образуван от имот № 018038, целият с площ 3,719 дка, актуван с Акт № 7678/ 05.12.2013 г. за частна общинска собственост, за обезщетяване на наследници на Васил Желязков Чикъкчиев.
2. Общинска служба по земеделие - Бургас да отправи ново мотивирано искане за обезщетяване на наследниците на Васил Желязков Чикъкчиев с друг имот от списъка на земите по чл.19 от ЗСПЗЗ, който да е равностоен на дължимото обезщетение, или в случай на проект за разделяне на имот, новообразуваните от същия нови имоти да отговарят на разпоредбите на чл.7, ал.1 от ЗСПЗЗ, във връзка с чл.72 от Закона за наследството.
       
Приложение: 1. Искане с вх.№ 58-00-6/07.01.2016 г. от ОСЗ - гр. Бургас;    2. Решение № ОБ/18.10.2004 г. на ОСЗГ- Бургас; 3. Решение № 1016/25.08.2005 г. по гр. дело № 4259 по описа за 2004 г. на БРС; 4. Решение  № 1658 15.02.2006 г. по адм. дело № 10010/2005 г. на ВАС; 5. Решение № 4394С/23.10.2007 г. на ОСЗГ- Бургас; 6. Решение № 59/31.01.2008 г. по гр. дело № 2869 по описа за 2007 г. на БРС; 7. Решение № ОБ/30.05.2014 г. на ОСЗ - Бургас; 8. Протокол на ПК - Бургас, за формиране на средни цени лв./дка по категории в землището на           с. Извор, Община Бургас; 9. Проект за делба № Ф01117/09.12.2015 г.;                  10. Протокол от 02.06.2016 г. на комисия, назначена със Заповед № 61/  13.01.2016 г. на Кмета; 11. Акт № 7678/05.12.2013 г. за ЧОС.    
 

 


ЧАНКА КОРАЛСКА 
За Кмет на Община Бургас
(Съгласно заповед № 1528/08.06.2016 г.)

Божидар Кънчев
Секретар на Община Бургас

Златина Георгиева
Директор на дирекция ПНО

Стоян Арнаудов
Директор на дирекция УОС

Пенка Буйнова

Катерина Сидерова – Грудова
Гл. юрисконсулт в дирекция УОС

